Ինչ վերաբերում է ոչ օբստրուկտիվ ազոոսպերմիային, այստեղ հնարավոր է այսպես կոչված ամորձիների բիոպսիա՝ ամորձիների էկստրակցիա (TESE)։ 20 տարի առաջ դրա համար ուղղակի կտրվածք էին անում ամորձիների վրա և մանրադիտակով սպերմատոզոիդներ փնտրում։ Եթե գոնե մի քանի հատ գտնում էին, դրանք օգտագործում էին արտամարմնային բեղմնավորման կամ ԻՔՍԻ-ի (սերմնաբջջի ներցիտոպլազմատիկ ներարկումը ձվաբջիջի մեջ) համար։ Եթե այդ կոնկրետ տեղում սպերմատոզոիդներ չէին գտնում, տղամարդն անպտուղ էր համարվում։